**Teisės aktai reglamentuojantys pranešėjų apsaugą :**

* [Lietuvos Respublikos pranešėjų apsaugos įstatymas](https://www.e-tar.lt/portal/lt/legalAct/2986b360db3611e7910a89ac20768b0f)
* [Lietuvos Respublikos Vyriausybės nutarimas „Dėl Lietuvos Respublikos pranešėjų apsaugos įstatymo įgyvendinimo“](https://www.e-tar.lt/portal/lt/legalAct/c5d99180ed8a11e88568e724760eeafa)
* Informacijos apie pažeidimus Raseinių r. Ariogalos lopšelyje-darželyje teikimo tvarkos aprašas (pridedama).

Informaciją apie pažeidimus turi teisę pateikti asmuo, kurį su lopšeliu-darželiu sieja ar siejo darbo santykiai arba sutartiniai santykiai (konsultavimo, rangos, stažuotės, praktikos, savanorystės sutartys ir pan.).

Asmuo, teikiantis informaciją apie pažeidimą lopšelyje-darželyje, ją gali pateikti vienu iš šių būdų:

1. Tiesiogiai vadovui;   
2. Elektroninio pašto adresu ariogalosld@gmail.com  
3. Palikti pranešimą pašto dėžutėje.

Rekomenduojame pranešimą apie pažeidimą teikti, užpildant pranešimo apie pažeidimą formą (Aprašo 2 priedas).

Asmeniui, pateikusiam informaciją apie pažeidimą, bus užtikrinamas konfidencialumas. Reikalavimas užtikrinti konfidencialumą netaikomas, kai:

1) to raštu prašo asmuo, pateikiantis arba pateikęs informaciją apie pažeidimą;

2) asmuo pateikia žinomai melagingą informaciją.

Asmeniui dėl informacijos apie pažeidimą pateikimo neatsiranda jokia sutartinė ar deliktinė atsakomybė, taip pat atsakomybė dėl garbės ir orumo įžeidimo, dėl šmeižto, jeigu, Įstatymo nustatyta tvarka teikdamas informaciją apie pažeidimą, jis pagrįstai manė, kad teikia teisingą informaciją.

Asmuo už žalą, atsiradusią dėl informacijos apie pažeidimą pateikimo, atsako tik tokiu atveju, jei įrodoma, kad asmuo negalėjo pagrįstai manyti, kad jo teikiama informacija yra teisinga. Žinomai melagingos informacijos, taip pat valstybės ar tarnybos paslaptį sudarančios informacijos pateikimas nesuteikia asmeniui garantijų pagal Įstatymą. Žinomai melagingą informaciją pateikęs arba valstybės ar tarnybos paslaptį ar profesinę paslaptį atskleidęs asmuo atsako Lietuvos Respublikos teisės aktų nustatyta tvarka.